

Gradsko vijeće

KLASA:936-01/21-01/01

URBROJ:2186/18-02/1-21-36

Ludbreg, 10. rujna 2021. g. PRIJEDLOG

Na temelju članka 35. Zakona o vlasništvu i drugim stvarnim pravima (NN br. 91/96, 73/00, 114/01, 79/06, 141/06 146/08, 38/09, 153/09, 143/12 i 152/14), članka 103. Zakona o cestama (NN br. 84/11, 22/13, 54/13, 148/13, 92/14 i 110/19) i članka 34. Statuta Grada Ludbrega („Službeni Vjesnik Varaždinske županije“, br. 12/2021.), Gradsko vijeće Grada Ludbrega na 3. sjednici održanoj 10. rujna 2021. g., donosi sljedeću

# O D L U K U

**o ukidanju svojstva javnog dobra u k.o. Vinogradi Ludbreški – put uz Prigorsku ulicu**

## Članak 1.

**Ukida se svojstvo javnog dobra u općoj uporabi** na nekretnini upisane kao vlasništvo Grada Ludbrega, Ludbreg, Trg Svetog Trojstva 14, OIB:84947290034, u 1/1 dijelova, i to na:

* **čkbr. 2391** – put Katalena od 542 m2, upisana u zk.ul.br. 8838 k.o. Vinogradi Ludbreški.

## Članak 2.

Općinski sud u Varaždinu, Zemljišno-knjižni odjel u Ludbregu, izvršiti će upis brisanja zabilježbe pod brojem Z-2516/14, u odnosu na nekretninu iz članka 1. ove Odluke.

Članak 3.

Svojstvo javnog dobra u općoj uporabi na nekretnini iz članka 1. ove Odluke, ukida se s obzirom da je Javnim pozivom o započinjanju postupka evidentiranja nerazvrstane ceste od 13.02.2020. (KLASA:936-01/20-01/01, URBROJ:2186/18-03-2/1-20-1) izvršeno geodetsko evidentiranje Prigorske ulice u Vinogradima Ludbreškim (sada čkbr. 9271 k.o. Vinogradi L.) i time utvrđeno stvarno stanje položaja predmetne ulice tako da čestica iz članka 1. ove Odluke ne predstavlja javno dobro niti u naravi predstavlja put već neuređeno zemljište obraslo drvećem i šikarom.

Nakon stupanja na snagu ove Odluke, nekretninom iz članka 1. ove Odluke može se raspolagati sukladno pozitivnim propisima.

Članak 4.

Ova Odluka stupa na snagu danom donošenja.

Predsjednik

Gradskog vijeća

Darko Jagić